Eesti Entsüklopeedia (1932–1937)/Eesti välisesindused
Eesti välisesindused. E-l on saatkonnad Helsingis, Riias, Kaunases, Varssavis, Roomas, Pariisis, Londonis, Berliinis, Stokholmis ja Moskvas. Saadik Varssavis on ühtlasi akkrediteeritud Rumeenia ja Tšehhoslovakkia, saadik Roomas — Šveitsi valitsuse juurde, olles ühtlasi alaliseks esindajaks Rahvasteliidu juures; saadik Pariisis on ühtlasi akkrediteeritud Belgia ja Hispaania, saadik Londonis — Hollandi, saadik Berliinis — Austria ja Ungari, saadik Stokholmis — Norra ja Taani valitsuse juurde. Teistes riikides ei ole diplomaatilist esindust ja meie huvisid kaitseb neis Briti, välja arvatud Süüria, kus seda teeb Prantsusmaa.— Konsulaate on E-l 123, neist 9 peakonsulaati, 71 konsulaati, 38 asekonsulaati ja 5 konsulaaragentuuri ja vastavalt sellele 123 konsulit konsulaatide juhatajaina ja 5 konsulit ilma iseseisva konsulaarringkonnata (auasekonsulid Stokholmis ja Kopenhaagenis ja kutseasekonsulid Kopenhaagenis, Antverpenis ja Leningradis). — Peakonsulaadid New Yorkis ja Leningradis ja asekonsulaat Läti Valgas on kutsekonsulaadid. Teised on kõik aukonsulaadid. Riikide järgi on konsulaate Põhja-Ameerikas: Ühendriiges — 6 (peakonsulaat New Yorkis, konsulaat Charlestonis, Chicagos, New Orleans'is, Norfolk'is, San Franciscos), Kesk- ja Lõuna-Ameerikas — 4 (konsulaat Habana's, Mexiko's, Veracruz'is, Rio de Janeiro's), Austrias — 1 (konsulaat Viinis), Belgias — 3 (konsulaat Antverpenis, asekonsulaat Gent'is ja Ostende's; peakonsulaat Brüsselis, ajutiselt likvideeritud), Briti maailmariigis — 22 (konsulaat Jaffa's, HulTis, Leith'is, Montreal'is, Sydney's, asekonsulaat Aberdeen'is, Belfastis, CardifPis, Dover'is, Dundee's, Fowey's, Liverpoolis, Manchesteris, Southamptonis, Swansea's, Gibraltaris, Maltas, konsulaaragentuur Alloa's, Bo'ness'is, Burntis-land'is, Grangemouth'is, MethiPis), Hiinas — 2 (konsulaat Šanghais, Harbiinis);, Hispaanias—4 (konsulaat Barcelonas, Bilbao's, Cadiz'is, Santa Cruz de TenerhVs), Hollandis — 1 (peakonsulaat Rotterdamis), Itaalias — 7 (konsulaat Bari's, Genuas, Milaanos, Napolis, Paler-mos, Triestis, Veneetsias), Kreekas — 2 (peakonsulaat Ateenas, asekonsulaat Pireus'es), Lätis — 3 (konsulaat Riias, asekonstilaat Liibavis, Läti Valgas), Norras — 6 [peakonsulaat Oslo's, konsulaat Bergenis, Haldenis, Nidaros'is (Trondhjemis), asekonsulaat Tromsö's, Vardö's], Poolas — 5 (konsulaat Varssavis, Gdynia's, Lvov'is, Vilnos, Danzigis), Prantsusmaal — 10 (konsulaat Bordeauxd, Havre'is, Lyon'is, Marseille's, Rouen'is, Alžiiris, Marrakech'is, asekonsulaat Boulogne-sur-Mer'is, Dunkerque'is, Oran'is), Portugalis — 4 (peakonsulaat Lissabonis, konsulaat Funchal'is, asekonsulaat Portos', Ponta Delgada's), Rootsis — 12 (peakonsulaat Stokholmis, konsulaat Göteborgis, Hälsingborgis, Norrköpingis, asekonsulaat Gävle's, Kalmaris, Karlshamn'is, Luleä's, Malmö's, Sundsvallis, Umeå's, Visby's), Rumeenias — 1 (peakonsulaat Bukarestis), Saksamaal — 10 (konsulaat Berliinis, Breeme-nis, Breslaus, Düsseldorfis, Frankfurtis M. ä., Hamburgis, Kölnis, Königsbergis, Nürnbergis, Stettinis),    Soomes — 6    (konsulaat    Hangos, Kotkas,    Lovisas,    Turus,    Vaasas,    Viiburis; peakonsulaat Helsingis on ajutiselt likvideeritud), Šveitsis — 1 (konsulaat Bernis), Nõukogude-Vene Liidus — 1 (peakonsulaat Leningradis), Taanis — 8 (peakonsulaat Kopenhaagenis, konsulaat Helsingöris, asekonsulaat Aalborgis, Aarhus'is, Esbjerg'is, Haderslev'is, Odense's, Rönne's), Tšhhoslovakkias — 2 (konsulaat Prahas ja Brno's), Ungaris — 1 (konsulaat Budapestis).